ms en id id en en en en en ar en ms en ms ms az id id ms id id id nds tr en id en en tl tl en tr id en de ms id id id ms ms id de id tr pl en sl en en en en en en id de en en en ar ast en ms
Kami mendarat di Kampung Dampirit - abdnaddin
Ingin Berkisah Dengan Cara Sendiri
Home Unlabelled Kami mendarat di Kampung Dampirit
✔ abd naddin Diterbitkan 8:13 PTG
Kami terpaksa mendarat di sebatang jalan di Kampung Dampirit setelah helikopter beberapa kali berlegar di udara. Penduduk menyediakan tempat mendarat di tengah sawah padi, tetapi tak memungkinkan kerana tanahnya lembab. Merasa tidak ada pilihan lain, Kapten Ridzwan terpaksa mendaratkan helikopter di atas jalanraya, sebelum kami menaiki hilux kira-kira 10 minit perjalanan ke Kampung Bambangan Sikuati.
Kampung yang dikelilingi pokok getah, Bambangan agak tersembunyi dan terperosok jauh ke dalam pedalaman Sikuati. Terdapat kampung di sebelahnya, namanya Sungai Karang yang kebanyakan penduduknya adalah nelayan. Ada yang memberitahu, jauh di seberang kampung itu, ia berhadapan dengan Kampung Landung Ayang Kudat.
Tengahari 12 Jun itu, kami berada di sana membuat liputan lawatan Timbalan Menteri Pengangkutan,YB Datuk Rahim Bakri turun padang dalam majlis Pemimpin Bersama Rakyat di kampung itu.Beliau yang juga Ahli Parlimen Kudat mengagihkan bantuan kepada golongan miskin, ibu tunggal, dan warga emas.Beliau juga menyampaikan bantuan beras kepada penduduk di empat buah kampung.
Mungkin kalau bukan kerana tugas, agak sukar juga untuk ke kampung yang terpencil ini tanpa sesuatu tujuan. Tetapi Datuk Rahim disebalik kesibukannya tetap menyempatkan diri untuk bersama penduduk kampung di kawasan Parlimen Kudat yang diwakilinya.
Terasa agak lucu juga ketika mengingati perjalanan itu.Kami sangka dekat, sehingga kami menolak untuk naik kereta Chin yang mengambil kami untuk ke Kampung Bambangan sebaliknya memilih untuk berada di belakang hilux.Akhirnya dalam perjalanan naik bukit turun bukit itu kami bermandi habuk kerana rupanya Kampung Bambangan terletak agak jauh juga dari Dampirit, iaitu kira-kira 1o minit perjalanan menggunakan kereta.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
“Di sini, bunga keladi di jual dengan harga gila-gila,”, kata prof nik rakib
Terima kasih Telum Media kerana menyenaraikan blog abdnaddin.com dalam PR media Asia
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
kuntuman putih bunga dan tahun 2022 yang lebih menyerlah
Kenali Saya Abd Naddin Haji Shaiddin